EkBass/fiwiki-20250220-pages-articles huggingface dataset:
61 Danaë

61 Danaë on kivinen päävyöhykkeen asteroidi. Sen löysi Hermann Mayer Salomon Goldschmidt 9. syyskuuta 1860. Asteroidi nimettiin Danaën, kreikkalaisen mytologian hahmon, mukaan. 61 Danaë oli ensimmäinen asteroidi, jonka nimessä oli tarkemerkki. == Lähteet == *NASA:n JPL Luokka:Päävyöhykkeen asteroidit
62 Erato

62 Erato on suuri ja tumma päävyöhykkeen asteroidi. Sen löysivät Oskar Lesser ja Wilhelm Forster 14. syyskuuta 1860. Asteroidin nimettiin Eraton, kreikkalaisen mytologian hahmon, mukaan. 62 Erato oli ensimmäinen asteroidi, jonka löytäjiksi tunnustettiin kaksi henkilöä. == Lähteet == *NASA:n JPL Luokka:Päävyöhykkeen asteroidit
Dominic Storey

Dominic Storey (s. 25. lokakuuta 1989 Auckland) on uusiseelantilainen moottoriurheilija. Hän aloitti uransa karting-sarjoissa. Vuonna 2006 hän kilpaili Formula BMW Asia-sarjassa sijoittuen viidenneksi. Vuonna 2007 Storey kilpaili Toyota Racing Series-sarjassa sijoittuen seitsemänneksi. Hän kilpaili myös kaksi kilpailua Formula BMW UK sarjassa. Vuonna 2008 Storey kilpaili Formula Renault-sarjassa. Seuraavana vuonna hän kilpaili Eurocup Formula Renault, Formula Renault 2.0 ja Britannian F3-sarjoissa. Vuonna 2011 Storey kilpaili neljä kilpailua GP3-sarjassa Addax-tallissa ja kaksi kilpailua Formula Renault 3.5-sarjassa. == GP3 -tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2011 Addax Team TUR FEA 20 TUR SPR Kesk. ESP FEA Kesk. ESP SPR 27† EUR FEA EUR SPR GBR FEA GBR SPR GER FEA GER SPR HUN FEA HUN SPR BEL FEA BEL SPR ITA FEA ITA SPR 0 37. Luokka:Uusiseelantilaiset autourheilijat Luokka:Vuonna 1989 syntyneet Luokka:Elävät henkilöt Luokka:GP3-kuljettajat Luokka:Formula Renault 3.5 -kuljettajat
63 Ausonia

63 Ausonia on suuri päävyöhykkeen asteroidi. Sen löysi Annibale de Gasparis 10. helmikuuta 1861. Asteroidin aiottiin nimetä "Italiaksi", mutta myöhemmin sille valittiin nimi Ausonia, Italian muinainen kutsumanimi. == Lähteet == *NASA:n JPL Luokka:Päävyöhykkeen asteroidit
64 Angelina

64 Angelina on suuri päävyöhykkeen asteroidi. Sen löysi Wilhelm Tempel 4. maaliskuuta 1861. Asteroidin nimeäminen aiheutti kiistoja, sillä sitä ei nimetty perinteisellä tavalla mytologisten hahmojen mukaan. == Lähteet == *NASA:n JPL Luokka:Päävyöhykkeen asteroidit
Daniel Oliveira

pienoiskuva|Daniel Oliveira Daniel Oliveira (s. 12. heinäkuuta 1985) on brasilialainen ralliautoilija. Oliveira osallistui ensimmäistä kertaa rallin MM-sarjaan vuonna 2009 Argentiinan rallissa, jossa hän sijoittui sijalle 23. Vuonna 2010 Oliveira kilpaili IRC-sarjassa saavuttaen kaksi pistettä. Oliveira kilpaili MM-sarjassa vuosina 2011 ja 2012 Brazil World Rally Team -tallissa. == Lähteet == Luokka:Brasilialaiset ralliautoilijat Luokka:Vuonna 1985 syntyneet Luokka:Elävät henkilöt
RN Caio Duilio

Caio Duilio on ollut ainakin neljän Regia Marinan ja Marina Militaren aluksen nimenä. Alukset on nimetty roomalaisen sotapäällikön Gaius Duiliuksen mukaan. *RN Caio Duilio (1876), Duilio-luokan taistelulaiva *RN Caio Duilio (1913), Andrea Doria -luokan taistelulaiva *Caio Duilio (1962), Andrea Doria -luokan helikopteriristeilijä *Caio Duilio (2007), Orrizonte-luokan fregatti
ULAS J1120+0641

ULAS J1120+0641 on kvasaari, jonka löytämisestä tiedotettiin 29. kesäkuuta 2011. Sen punasiirtymäksi on mitattu 7,085, mikä viittaa siihen, että kvasaari nähdään Maassa sellaisena kuin se oli noin 770 miljoonaa vuotta alkuräjähdyksen jälkeen eli noin 13 miljardia vuotta sitten. Tällöin se on kaukaisin havaittu kvasaari. Sen valovoima on 6,3 × 1013 Lo ja sen keskuksessa olevan supermassiivisen mustan aukon massa 2 × 109 MO == Lähteet == ==Aiheesta muualla== *Brilliant, but Distant: Most Far-Flung Known Quasar Offers Glimpse into Early Universe Scientificamerican.com Luokka:Kvasaarit
ANI (kuvatiedostomuoto)

ANI on kuvatiedostomuoto, jota käytettävät Microsoft Windows -käyttöjärjestelmän animoidut kursorit. Formaatti perustuu Microsoftin RIFF -tiedostomuotoon, jota käytetään tallentamaan animaatiotiedoston yksittäisiä kuvia. ANI-formaatti mahdollistaa tallennettujen yksittäiskuvien näyttämisen uudelleen eri järjestyksessä. Esimerkiksi, jos formaattiin on tallennettu kuvat 1, 2 ja 3, ne voi näyttää järjestyksessä 1-2-3-2-1-alusta. Luokka:Bittikarttatiedostomuodot
APNG

APNG eli Animated Portable Network Graphics on kuvatiedostomuoto, joka toimii epävirallisena laajennuksena PNG-tiedostomuotoon. Kuvatiedostomuodon avulla voi luoda animoituja PNG-kuvia, jotka toimivat samalla tavalla kuin GIF-kuvat. APNG-kuvat tallennetaan PNG-tiedostomuotoon, jotta vanhemmatkin järjestelmät kykenevät esittämään kuvia (usein tosin vain ensimmäisen kuvan). == Katso myös == *GIF *PNG Luokka:Bittikarttatiedostomuodot
EC-numero

EC-numero (Enzyme Commission) on entsyymien katalysoimiin reaktioihin perustuva niiden luokitteluun käytettävä numerosarja. ==Historia== Entsyymien nimeäminen on ollut sekavaa ja yleisesti käytetyt triviaalinimet eivät välttämättä kertoneet tarkasti entsyymin katalysoimasta reaktiosta. Niinpä IUBMB perusti komitean selkeyttämään entsyymien nimeämistä. Komitean työn tuloksena valmistui vuonna 1961 ensimmäinen versio entsyymien luokittelusta, jossa entsyymit jaettiin kuuteen luokkaan niiden katalysoimien reaktioiden mukaan. ==EC-numeron muodostaminen== EC-numero koostuu Tunnuksesta EC ja neljästä luvusta, jotka erotetaan toisitaan pisteillä. Ensimmäinen numero kertoo pääluokan, johon entsyymi kuuluu ja minkä tyyppistä reaktiota se katalysoi. Toinen numero kertoo alaluokan ja lisätietoa reaktiosta. Kolmas numero antaa lisätietoa reaktiosta ja neljäs numero kertoo substraattispesifisyyden. ===Entsyymien pääluokat=== Ryhmä Katalysoitu reaktio Tyypillinen reaktio EC1.x.x.x Oksidoreduktaasit Hapetus-pelkistysreaktio AH + B → A + BH (pelkistynyt) A + O → AO (hapettunut) EC2.x.x.x Transferaasit Ryhmänsiirto substraatilta toiselle AB + C → A + BC EC3.x.x.x Hydrolaasit Hydrolyysi AB + H2O → AOH + BH EC4.x.x.x Lyaasit Eliminaatio muodostaen kaksoissidoksia tai renkaita, additio kaksoissidokseen [X-A-B-Y] → [A=B + X-Y] EC5.x.x.x Isomeraasit Isomerointi AB → BA EC6.x.x.x Ligaasit Substraattien välisen sidoksen muodostaminen ATP-molekyylin hydrolyysin vapauttaman energian avulla X + Y+ ATP → XY + ADP + Pi ==Lähteet== ==Aiheesta muualla== * Enzyme nomenclature IUBMB * BRENDA Enzyme Database Luokka:Entsyymit Luokka:Bioinformatiikka
Rosemarie Whyte

Rosemarie Whyte (s. 8. syyskuuta 1986) on jamaikalainen yleisurheilija ja olympiamitalisti, joka kilpailee pikajuoksussa. Whyte on osallistunut olympialaisiin kerran, vuonna 2008. Hän sijoittui tuolloin 400 metrillä henkilökohtaisen kilpailun seitsemänneksi ajallaan 50,68 sekuntia ja oli myöhemmin 4 × 400 metrin viestissä maansa pronssia voittaneen joukkueen jäsen. Whyte juoksi samassa lajissa joukkueensa ensimmäisen osuuden Berliinin MM- kisoissa 2009 ja voitti hopeaa Jamaikan hävittyä Yhdysvalloille reilut kolme sekuntia. Daegun MM-kilpailuissa 2011 hän selviytyi 400 metrillä välieriin. Pitkässä viestissä hän juoksi avausosuuden toiseksi sijoittuneessa Jamaikan joukkueessa.Daegu 2011 – Naisten 4×400 metrin viestin tulokset IAAF Lontoon olympialaisissa 2012 hän sijoittui 400 metrillä kahdeksanneksi ja juoksi toisen osuuden pronssia saaneessa Jamaikan 4 × 400 metrin viestijoukkueessa. Whyte voitti 400 metrin Jamaikan-mestaruuden vuonna 2008. Hänen ennätyksensä 400 metrillä on 49,84 sekuntia, jonka hän juoksi Lontoossa 2011. == Lähteet == Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1986 syntyneet Luokka:Elävät henkilöt
Give It All

Give It All on punk rock-yhtye Rise Againstin julkaisema kappale vuodelta 2004. Se julkaistiin yhtyeen kolmannen albumin, Siren Song of the Counter Culturen, ensimmäisenä singlenä. Kappaleesta kuitenkin julkaistiin jo aiemmin samana vuonna hieman Siren Song of the Counter Culturen kappaleesta poikennut versio Yhdysvaltain silloista presidenttiä George W. Bushia kritisoineella kokoelma-albumilla Rock Against Bush, Vol. 1. == Musiikkivideo == Give It Allin musiikkivideon ohjasi James Cox ja tuotti Justin Cronkite. Videossa bändi soittaa kappaletta Chicagon metrossa samalla kun ryhmä naamioituneita toimistotyöntekijöitä lähtee yöllä ulos tekemään erilaisia asioita, muun muassa vaihtamaan rauhanomaisia yhdysvaltalaisia sotilaita esittävän videon sotavideoon, liimaamaan eläintarhan häkkeihin "olen viettänyt koko elämäni häkissä" -tarroja ja kirjoittamaan McDonald'sin Big Mac -mainostauluun tekstin "42 grammaa sydänkohtausta". Tämän jälkeen toimistotyöntekijät vaihtavat päälleen normaalit puvut ja menevät töihin. Videon lopuksi yksi työntekijöistä liimaa pomonsa toimiston oveen samanlaisen tarran joita he liimasivat eläintarhaan. == Aiheesta muualla == * Give It All -musiikkivideo Youtube Luokka:Vuoden 2004 kappaleet Luokka:Rise Againstin kappaleet
Lasse Peltonen

Lasse Peltonen (28. toukokuuta 1931 Merikarvia) on Ilmajoella asuva entinen peruskoulunopettaja ja musiikkipedagogi, joka tunnetaan monien kansanmusiikkiryhmien harjoittajana ja johtajana. Näistä tunnetuin on Peuralan pelimannit.Peuralan Pikkupelimannit, Peuralan Pelimannit, Rinta – Nahkaluoman Pelimannit, Prima vista kuoro, Pohjalaiset musiikintekijät -sivusto, Porstuakirjastot. Viitattu 10.1.2016. Vuonna 1993 Peltonen sai Suomen Kansanmusiikkiliitolta oltermannin ja vuonna 2011 Kaustisen kansanmusiikkijuhlilta mestaripelimannin arvonimen.Mestaripelimannit 2011 Peltonen valmistui kansakoulunopettajaksi Rauman seminaarista 1953 ja toimi pitkään Ilmajoen Peuralan koulun opettajana. Hän perusti Peuralan pelimannit 1960-luvun alussa tukemaan koulun musiikinopetusta. Musiikkia hän on opiskellut muun muassa Etelä-Pohjanmaan Musiikkiopistossa, Klemetti-opistossa sekä yksityisesti, instrumentteinaan viulu, alttoviulu, kontrabasso, klarinetti ja laulu. Opettajia ovat olleet Harald Andersen, Jukka Hapuoja, Eino Haipus, Ilkka Kuusisto, Eelis Panula, Erkki Pohjola, Aatos Rintakoski ja Arvo Räikkönen. Lasse Peltosen poika on Seinäjoen kaupunginorkesterin sellisti Jussi Peltonen ja pojanpoika sellisti Samuli Peltonen.Samuli Peltonen , Kuukauden orkesterilainen 5/2012, Helsingin kaupunginorkesteri. Viitattu 10.1.2016. ==Levytyksiä== *Peltosen pelimannit: Samuel Rinda-Nickolan nuottikirjasta (Finnlevy 1971) *Peuralan pelimannit: Yxi kaunis papillinen polska, omakustanne-CD 1984 *Peuralan pelimannit ja Peuralan lapsikuoro: Ilmajoen Peurala laulaa ja soi, omakustanne-CD 1992 ==Lähteet== Luokka:Vuonna 1931 syntyneet Luokka:Elävät henkilöt Luokka:Suomalaiset kansanmuusikot Luokka:Suomalaiset musiikkipedagogit Luokka:Suomalaiset opettajat
Oraonit

Oraonit ovat dravidalaista kurukhin kieltä puhuva kansa. Noin puolet heistä asuu Intian Biharin osavaltiossa etupäässä Chota Nagpurin tasangolla ja loput Madhya Pradeshissa, Orissassa ja Länsi-Bengalissa. Oraoneja on myös Bangladeshissa sekä vähemmässä määrin Nepalissa ja Bhutanissa. Eri arvioiden mukaan heidän kokonaismääränsä on 2–4,5 miljoonaa. Oraonien uskotaan muuttaneen alueelle Etelä-Intiasta. Kulttuuriltaan heitä lähin kansa ovat mundat. Intiassa oraonien virallinen asema on ”heimokansa” (). Perinteinen elinkeino on maanviljely ja tärkein viljelyskasvi riisi. Kotieläimiä ovat vuohet, lampaat, siat, kanat ja ankat. Lisäksi harjoitetaan metsästystä, kalastusta ja keräilyä. Osa oraoneista työskentelee suurviljelmillä, kaivoksissa, rakennustöissä ja palveluammateissa. Suurin osa oraoneista on perinteisen uskonnon harjoittajia ja muodollisesti hinduja. Pieni vähemmistö on kristittyjä. Naapurikansojensa mundien ja marioiden tavoin oraonit ovat tulleet tunnetuiksi kylvökauden alussa vietettävän Sarhul-juhlan yhteydessä suoritetuista ihmisuhreista. Maan hedelmällisyyden jumalattarelle tehtyjä ihmisuhreja raportoitiin vielä 1980-luvulla. Oraonit tunnetaan myös heidän keskuudessaan 1900-luvun alussa vaikuttaneista brittiläisen kolonialismin vastaisista liikkeistä. ==Lähteet== Luokka:Bangladeshin etniset ryhmät Luokka:Bhutanin etniset ryhmät Luokka:Dravidakansat Luokka:Intian etniset ryhmät Luokka:Nepalin etniset ryhmät
Maksim Zimin

Maxim Zimin (ven. Максим Зимин) (s. 28. huhtikuuta 1994 Barnaul, Siperia) on venäläinen moottoriurheilija. Hän aloitti uransa karting-sarjoissa vuonna 2001. Vuonna 2005 hän voitti sekä Venäjän että Moskovan Cupin. Vuonna 2008 Zimin voitti Suomen Viking Trophyn. Vuonna 2010 Zimin kilpaili Italian Formula Abarth ja Formula Renault 2.0 sarjoissa. Hän sijoittui viidenneksi molemmissa sarjoissa. Vuonna 2011 Zimin kilpaili GP3-sarjassa Jenzer-tallissa. Britannian kilpailussa Zimin kolaroi Matias Laineen vaarallisesti ulos kilpailusta. Tämän seurauksena hänet hylättiin kilpailusta ja hän sai kilpailukiellon sprinttikilpailuun. Hän ei saavuttanut pisteitä. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2011 Jenzer Motorsport TUR FEA 23 TUR SPR 17 ESP FEA Kesk. ESP SPR 19 EUR FEA Kesk. EUR SPR 21† GBR FEA DSQ GBR SPR EX GER FEA 20 GER SPR 15 HUN FEA 19 HUN SPR 8 BEL FEA Kesk. BEL SPR 15 ITA FEA Kesk. ITA SPR 16 0 27. Luokka:GP3-kuljettajat Luokka:Venäläiset autourheilijat Luokka:Vuonna 1994 syntyneet Luokka:Elävät henkilöt
Hierronpodenco

Hierronpodenco (Podenco Enano del Hierro) on kanarialainen metsästyskoirarotu El Hierron saarelta. Se on mitä todennäköisimmin sukua kanarianpodencolle. == Ulkomuoto == Rotu muistuttaa pienikokoista kanarianpodencoa, ja onkin tavallaan sen kääpiömuunnos. Ainoa ero muihin kanarialaisiin podencoihin on se, että sen raajat ovat lyhyemmät.Podenco Enano del Hierro. Mi Campeon. Haettu 11.3.2023. Säkäkorkeus vaihtelee n. 35 cm molemmin puolin.Podenco in Not e.V., saksaksi == Luonne ja käyttäytyminen == Hierronpodenco metsästää yhtä rohkeasti ja innokkaasti kuin muutkin podencot. == Alkuperä == Hierronpodenco syntyi bassetin ja podencon risteymästä. Sitä tavattiin ensimmäisen kerran El Hierrolla, minkä vuoksi se nimettiin kyseisen saaren mukaan, mutta nykyisin sitä esiintyy eniten Teneriffalla. Pienen kokonsa ansiosta se sopii erinomaisesti luolametsästykseen, ja sitä käytetään lähinnä kaniinin metsästykseen koloista sekä alueilla, joilla on tiheä kasvillisuus. == Lähteet == Luokka:Kanariansaarten koirarodut Luokka:FCI:n ulkopuoliset rodut Luokka:Podencot
Juris Silovs

Juris Silovs (30. elokuuta 1950 Krāslavā – 28. syyskuuta 2018Умер латвийский призер Олимпийских игр Юрий Силов ) oli latvialainen yleisurheilija ja olympiamitalisti, joka kilpaili pikajuoksussa. Hän edusti aktiiviaikoinaan Neuvostoliittoa ja seuratasolla Aizkraukles Vārpa Rigaa. Silovs osallistui olympialaisiin ensimmäistä kertaa Münchenissä 1972. Hän oli tuolloin maansa hopeaa voittaneen 4 × 100 metrin viestijoukkueen jäsen. Silovs voitti vuonna 1973 Moskovassa pidetyissä universiadeissa kultaa 100 metriltä ajallaan 10,37 sekuntia. Hän sijoittui EM-kilpailuissa 1974 neljänneksi 100 metrillä ja oli mukana myös Neuvostoliiton neljänneksi sijoittuneessa 4 × 100 metrin viestijoukkueessa. Viitattu 12.7.2011 Silovs juoksi Montréalin olympialaisissa 1976 sekä 100 metrin henkilökohtaisen matkan, jolla hän putosi jo alkuerissä että pikaviestin, jossa hän voitti pronssia. Silovsin 60 metrin sisärataennätys 6,65 sekuntia oli aikanaan myös Neuvostoliiton ennätys. == Henkilökohtaiset ennätykset == Lähde: IAAF Viitattu 12.7.2011 * 100 m: 10,33 s (1973) * 60 m (sisäradat): 6,65 (1974) == Lähteet == Luokka:Neuvostoliittolaiset pikajuoksijat Luokka:Neuvostoliittolaiset olympiamitalistit Luokka:Vuonna 1950 syntyneet Luokka:Vuonna 2018 kuolleet
Vankimusjärvi

Vankimusjärvi on kuivatettu järvi, joka sijaitsi tuolloin Tyrväällä paikalla, joka on nykyään Pirkanmaan Sastamalaa. Järven kuivatus aloitettiin 1800-luvun alkupuolella ja saatiin päätökseen 1940-luvulla. Kuivatuksen seurauksena saatiin viljelysmaata noin 90 hehtaaria. Nykyään kartoissa lukee entisen järven paikalla Vankimus. Maastopainauman vedet ohjataan entisen järven pohjaa myöten nykyiseen Vankimusojaan , josta ne virtaavat Kärppälänjokeen. Entisen järven pohjamaa painuu vielä kasaan. Tämä on vaikeuttanut syvempien kohtien kuivattamista ja viljely on niissä kohdin hankalaa. Näihin kohtiin ollaan puuhaamassa kosteikkoa. == Historiaa == Daniel Ekmanin kartassa 1700-luvun alusta Vankimusjärven nimi on kirjoitettu "Wangimasjärfwi". Vuoden 1855−56 Kalmbergin kartastossa järvi oli nimeltään Vankimusjärvi ja se sijaitsi Tyrvään ja Karkun silloisen rajan tuntumassa. Raja seurasi järven pohjoispuolelle raivattujen peltojen reunoja niin, että kokonaisuus jäi Tyrväälle. Asutus sijaitsi pohjoisrannalla, missä olivat Järvenpään, Lumajan, Kaldilan, Watajan ja Isojärven kylät. Kartasta näkyy, että järven luonnollinen laskuoja seuraa nykyisen laskuojan reittiä. Kartan mukaan se kuului silloin Kärppälänjoen valuma-alueeseen. Järvi oli tuolloin kartasta arvioiden noin 2,5 kilometriä pitkä. Vankimusjärvi oli ennen kuivaamistaan kalaisa järvi, mikä houkutteli sen rannoille asukkaita. Peltojen lisäksi tuli tarvetta heinäniityille, joita ajateltiin tuottaa järvenlaskulla. Ensimmäinen vaihe käynnistyi, kun 1800-luvun alussa kaivettiin yhdysoja Vankenojaa myöten Storminjokeen eli Ekojokeen. Tämä yritys tuotti heinämaata vain nimeksi. Vuonna 1847 Satimus Abrah. Ericsson ja kumppanit pyysivät päätöstä järven kuivattamista silmällä pitäen. Ilmeisesti ainakin maanmittari on käynyt paikalla, koska hakemuksen mukana oli kaksi karttaa. Päätös tästä asiasta annettiin kaksi vuotta myöhemmin. Hanke käynnistettiin muuttamalla järven laskuojaksi Kärppälänjokeen laskeva oja. Uutta ojaa kanavoitiin noin 300 metrin matkalta. Nyt laskevan veden alta paljastui runsaammin heinämaata. Vuonna 1898 talollinen Nestor Niisuniemi kyseli vesijättömaan tuoton perään. Kuivatustyö kesti varsin pitkään. Venäläisessä topografikartassa vuodelta 1909 Vatajan kylä ja Vankimusjärven rippeet on kuvattu niityksi, jonka pohjalla sijaitsi kolme pientä lampea, joita yhdisti kuivatusoja. Lopullisesti järvi kuivui 1948–1950, kun vanha kanava purettiin ja syvennettyyn ojaan upotettiin kilometrin matkalta putki. Lopulta työ saatiin valmiiksi ja lähes koko alue tuli peltoviljelyyn. == Lähteet == == Aiheesta muualla == *Näkymä Vankimusjärvelle valtatieltä 12 (Google Street View) * Virrin tila: Suvun ja tilan historiaa Luokka:Kokemäenjoen alueen kuivatetut järvet Luokka:Sastamalan luonto Luokka:Piimäsjärven valuma-alue
Ari Ichihashi

Ari Ichihashi (, s. 22. marraskuuta 1977) on entinen japanilainen kestävyysjuoksija, joka on erikoistunut maratonjuoksuun. Hän voitti Sapporon puolimaratonin vuosina 1997 ja 1998. Sevillan MM-kilpailuissa 1999 hän voitti hopeaa maratonilla ja juoksi samalla oman ennätyksensä 2.27.02. Samana vuonna hänet valittiin Japanin vuoden urheilijaksi. Sydneyn olympialaisissa 2000 hän sijoittui maratonilla 15:nneksi. ==Lähteet== Luokka:Japanilaiset kestävyysjuoksijat Luokka:Vuonna 1977 syntyneet Luokka:Elävät henkilöt
Nduka Awazie

Nduka Awazie (s. 4. huhtikuuta 1981) on nigerialainen entinen yleisurheilija ja olympiavoittaja, joka kilpaili pikajuoksussa. Hän edusti seuratasolla yhdysvaltalaista Eastern Michigan Eaglesia. Awazie voitti 400 metrillä alle 20-vuotiaiden MM-kultaa Annecyssä 1998 ajallaan 45,54 sekuntia. Hän osallistui Sydneyn olympialaisissa 2000 400 metrin henkilökohtaiseen kilpailuun, jossa hän karsiutui jo ensimmäisellä kierroksella sekä 4 × 400 metrin viestiin, jossa Nigeria sijoittui alun perin toiseksi, mutta nousi voittajaksi ensimmäisenä maaliin tulleen Yhdysvaltain joukkueen jouduttua hylätyksi. Awazien ennätys 400 metrillä on 45,44 sekuntia, jonka hän juoksi Dakarissa 1998. == Lähteet == Luokka:Nigerialaiset pikajuoksijat Luokka:Nigerialaiset olympiavoittajat Luokka:Vuonna 1981 syntyneet Luokka:Elävät henkilöt
Bella Hartley

Bella Hartley (oikealta nimeltään Isabella Hartley) on kuvitteellinen hahmo australialaisessa nuortensarjassa H2O: Just Add Water. Häntä näyttelee Indiana Evans. ==Kuka on Bella?== Bella tulee H2O:hon vasta 3. tuotantokaudella Emman lähdettyä maailmanympärysmatkalle. Bella on myös merenneito ja hänen voimansa on veden muutaminen gelatiiniksi ja kovettaminen kiteiksi. Bella tuli merenneidoksi jo 9-vuotiaana, kun he asuivat Irlannissa ja Bella löysi sieltä samanlaisen kuutamoaltaan kuin Mako-saarella. Bella sai tietää Cleon ja Rikkin olevan merenneitoja, kun vesilonkero veti Rikkin veteen Rikki`s baarin avajaisiltana ja Bella näki Rikkin pyrstön hänen kastuttuaan. Cleo hyppäsi veteen pelastamaan Rikkiä. Bellan seuratessa Cleoa veteen, näki Bella veden alla Cleonkin olevan merenneito. Bella laulaa Rikki`s -baarissa bändin kanssa. ==Luonne== Bella on luonteeltaan hauska ja iloinen. Bella on myös pirteä ja joskus vähän höpsö. Hän on myös kaunis ja temperamenttinen. Useat pojat yrittävät flirttailla hänelle, mutta Bella ei kiinnitä siihen huomiota. ==Ulkonäkö== Bellalla on kullanruskeat hiukset ja sinivihreät silmät. Bella on noin 165 senttimetriä pitkä. Koskettuaan veteen Bella muuttuu merenneidoksi. Bella pitää ihmisenä ollessaan mustaa kaulakorua, jossa on sininen "kide". Kide on peräisin luolasta, joka sijaitsee Irlannissa, jossa Bella muuttui merenneidoksi. ==Rakkauselämä== Sarjassa Bella ihastuu Williin, jota 3. tuotantokaudella esittää Luke Mitchell. Myöhemmin he alkavat seurustelemaan. Will saa tietää Bellasta, Rikkistä ja Cleosta ja lupaa, ettei kerro heistä kenellekään. Luokka:Televisiohahmot
Oleksandr Krykun

Oleksandr Volodymyrovitš Krykun (; s. 1. maaliskuuta 1966 Leipzig, Saksan demokraattinen tasavalta) on ukrainalainen entinen moukarinheittäjä ja olympiamitalisti. Hän edusti seuratasolla Kolos Umania. Krykun sijoittui kymmenenneksi MM-kisoissa 1995 tuloksellaan 75,52 metriä ja voitti samana vuonna universiadeista hopeaa heitettyään tuloksen 77,06. Hän osallistui seuraavana vuonna uransa ensimmäisiin olympialaisiin Atlantassa, jossa hän voitti pronssia 80,02 metriä kantaneella heitollaan. Krykun sijoittui kahdeksanneksi Ateenan MM-kisoissa 1997 ja oli yhdestoista EM-kilpailuissa 1998. Krykun karsiutui 2000-luvulla kaikissa käymissään arvokisoissa: hän oli karsintakierroksen 20. Sydneyn olympialaisissa 2000, karsintaryhmänsä yhdestoista vuoden 2001 MM-kisoissa ja karsinnan kahdeksastoista Ateenan olympialaisissa 2004, joiden lisäksi hän karsiutui myös EM-kisoissa 2002 ja MM-kilpailuissa 2003. Krykunin ennätys on 81,66 metriä, jonka hän heitti Kiovassa 2004. == Lähteet == Luokka:Ukrainalaiset moukarinheittäjät Luokka:Vuonna 1966 syntyneet Luokka:Elävät henkilöt
František Janda-Suk

František Janda-Suk (25. maaliskuuta 1878 Postřižín - 23\. kesäkuuta 1955 Praha) oli tšekkoslovakialainen yleisurheilija ja olympiamitalisti, joka edusti aiemmin urallaan Böömiä. Hänen seuransa oli Slavia Praha. Janda-Suk osallistui olympialaisiin ensimmäistä kertaa Pariisissa 1900, jolloin hän edusti Böömiä ja voitti hopeaa kiekonheitosta tuloksellaan 35,14 metriä. Hän kilpaili olympialaisissa seuraavan kerran Tukholmassa 1912, jolloin hän oli kuulantyönnössä viidestoista 11,15 metriä pitkällä työnnöllään ja sijoittui kiekonheitossa seitsemänneksitoista heitettyään 38,31 metriä. Janda-Suk kilpaili Pariisin olympialaisissa 1924 Tšekkoslovakian väreissä jo 46 vuoden iässä ja toimi kisojen avajaisissa maansa lipunkantajana. Hän oli kisoissa kiekonheiton 29. eli kolmanneksi viimeinen tuloksen (34,08 m) saanut. Janda- Sukin ennätys kiekonheitossa oli 42,45 metriä vuodelta 1909 ja kuulantyönnössä 12,15 metriä vuodelta 1911. == Lähteet == Luokka:Böömiläiset kiekonheittäjät Luokka:Böömiläiset kuulantyöntäjät Luokka:Böömiläiset olympiamitalistit Luokka:Tšekkoslovakialaiset kiekonheittäjät Luokka:Vuonna 1878 syntyneet Luokka:Vuonna 1955 kuolleet
Kaarlo Junnelius

Kaarlo Iivari Junnelius (25. huhtikuuta 1881 Oulu – 9. helmikuuta 1950 Oulu) oli suomalainen insinööri, kauppias, toimitusjohtaja, rehtori ja kunnallispoliitikko. Kaarlo Junneliuksen vanhemmat olivat merikapteeni Albert Adrian Junnelius ja Maria Carolina Junnelius (o.s. Virkkula). Isänsä opissa Kaarlo Junnelius oppi kaupanteon alkeet. Junnelius tuli ylioppilaaksi Oulun Lyseosta ja valmistui diplomi-insinööriksi 1903. Hän opetti Oulun teollisuuskoulussa vuodesta 1905 ja toimi sen rehtorina 1927–1948. Junnelius toimi myös mm. Kempeleen tiilitehtaan teknillisenä johtajana (1907–1910), Oulun Puhelin Osakeyhtiön toimitusjohtajana (1916–1920) sekä Ab Uleå Oy:n osastonjohtajan ja osastopäällikön tehtävissä (1920–1930). Hän oli useaan otteeseen Oulun kaupunginvaltuuston jäsen (1917–1920, 1925–1930, 1934). Oulun vt. kaupunginjohtajana Junnelius toimi 1930–1931.Oulun kaupunginjohtajat ==Kirjallista tuotantoa== Junnelius on kirjoittanut mm. teokset * Oulun kaupungin säästöpankki historia 1896-1935, myös ruots. * Oulun kaupungin sähkölaitos historia 1889- 1939, Oulu 1939 * Oulun teknillisen seuran toimintaa 1909-1934 * Oulun teknillisen seuran uraauurtavaa toimintaa * Oulun teknillisen seuran 25-vuotisjuhlajulkaisu, Oulu 1935 ==Lähteet== ==Aiheesta muualla== * Kuka kukin oli Wikiaineisto Luokka:Suomalaiset insinöörit Luokka:Suomen oppilaitosten rehtorit Luokka:Suomalaiset elinkeinoelämän vaikuttajat Luokka:Oulun pormestarit ja kaupunginjohtajat Luokka:Oulun kaupunginvaltuutetut Luokka:Vuonna 1881 syntyneet Luokka:Vuonna 1950 kuolleet
Larry Myricks

Lawrence Ellwyne ”Larry” Myricks (s. 10. maaliskuuta 1956 Clinton, Mississippi) on yhdysvaltalainen yleisurheilija, joka saavutti 1980–1990-luvuilla useita arvokisamitaleja pituushypyssä, ja kilpaili myös pikajuoksussa. Mississippi Collegessa opiskellut Myricks voitti NCAA:n pituushyppymestaruuden 1976. Hän pääsi samana vuonna Yhdysvaltojen olympiajoukkueeseen ja selviytyi Montrealissa loppukilpailuun, muttei voinut osallistua siihen murrettuaan jalkansa lämmittelyhypyssään. Vuonna 1979 hän voitti pituushypyssä NCAA:n mestaruuden, Yhdysvaltojen ulkoratamestaruuden ja maailmancupin. Lisäksi hän oli ensimmäinen maailman rankinglistalla. Hän voitti pituushypyn Yhdysvaltojen-mestaruuden myös 1980 ja selviytyi olympiajoukkueeseen, muttei voinut osallistua kisoihin kotimaansa boikotoitua niitä. Myricks karsiutui 200 metrin juoksun alkuerissä Helsingin MM- kilpailuissa 1983. Los Angelesin olympialaisissa 1984 hän sijoittui pituushypyssä neljänneksi. Hän voitti saman lajin sisäratojen maailmanmestaruuden Indianapolisissa 1987 tuloksella 823. Samana vuonna niin ikään Indianapolisissa järjestetyissä Pan-Amerikan kisoissa hän sai hopeaa. Rooman MM-kilpailuissa 1987 hän sijoittui alkuperäisissä tuloksissa neljänneksi tuloksella 833, mutta nousi pronssille, kun toimitsijoiden todettiin mitanneen Giovanni Evangelistin viimeisen kierroksen hypyn liian pitkäksi. Myricks voitti Yhdysvaltojen-mestaruuden 200 metrillä 1988. Saman vuoden olympiakarsinnoissa hän teki pituushypyssä ennätyksensä 874. Soulin olympialaisissa hän sai pronssia tuloksella 827. Hän voitti toistamiseen sisäratojen maailmanmestaruuden Budapestissa 1989 hypättyään 837. Hän voitti samana vuonna Yhdysvaltojen ulkoratamestaruuden, GP-finaalin ja maailmancupin. Hän sai pronssia Tokion MM-kilpailuissa 1991 tuloksella 842. Myricks voitti sisäratojen Yhdysvaltojen-mestaruuden pituushypyssä 1976, 1979, 1980, 1981, 1988, 1989 ja 1990. == Ennätykset == === Ulkoradat === Laji Tulos Paikka Päivä 200 m 20,03 Indianapolis 19. kesäkuuta 1983 Pituus 874 Indianapolis 18. heinäkuuta 1988 === Sisäradat === Laji Tulos Paikka Päivä Pituus 845 Liévin 27. tammikuuta 1990 == Lähteet == Luokka:Yhdysvaltalaiset pituushyppääjät Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1956 syntyneet Luokka:Elävät henkilöt
Sara Moreira

Sara Moreira (s. 17. lokakuuta 1985 Santo Tirso) on portugalilainen yleisurheilija, joka kilpailee keski- ja pitkien matkojen juoksussa sekä maastojuoksussa. Hän oli erikoistunut aiemmin 3 000 metrin estejuoksuun, nyttemmin pitkille ratamatkoille ja maratonille. Vuonna 2007 Moreira otti pronssia alle 23-vuotiaiden EM-kilpailuissa 3 000 metrin estejuoksussa. Pekingin olympialaisissa 2008 hän oli mukana 3 000 metrin estejuoksussa, jossa hän ei päässyt alkueristä jatkoon. Yleisurheilun MM-kilpailuissa hän on juossut neljä kertaa finaalissa; Osakassa 2007 3 000 metrin esteissä sijoittuen 13:nneksi, Berliinissä 2009 5 000 metrillä sijoittuen kymmenenneksi ja Daegussa 2011 3 000 metrin esteissä sijoittuen alun perin 12:nneksi. Daegun MM-kisoissa hän antoi kuitenkin positiivisen dopingnäytteen ja sai kuuden kuukauden kilpailukiellon. Pekingissä 2015 hän oli 10 000 metrillä kahdestoista. Sisäratojen EM-kilpailuissa 2009 Moreira oli 3 000 metrillä hopealla. Ulkoratojen EM-kilpailuissa Barcelonassa 2010 hän sijoittui 5 000 metrillä alun perin kolmanneksi, mutta nousi myöhemmin toiseksi kun voittaja Alemitu Bekele hylättiin dopingrikkomuksen takia. Helsingin EM-kilpailuissa 2012 hän sijoittui 5 000 metrillä kolmanneksi. Lontoon olympialaisissa 2012 Moreira sijoittui 10 000 metrin juoksussa 14:nneksi. Hän voitti 3 000 metrin sisäratojen Euroopan-mestaruuden Göteborgissa 2013 ajalla 8.58,50. Viitattu 31.7.2016 Hän voitti puolimaratonin Euroopan-mestaruuden sekä henkilökohtaisessa että joukkuekilpailussa Amsterdamissa 2016. Maastojuoksussa Moreira on saavuttanut pronssia MM-joukkuekilpailussa 2009 ja kultaa EM- joukkuekilpailussa vuosina 2008–2010. == Henkilökohtaiset ennätykset == :Lähde: IAAF, Tilastopaja ;Ulkoradat *1 500 metrin juoksu: 4.07,11 (2010) *3 000 metrin juoksu: 8.42,69 (2010) *5 000 metrin juoksu: 14.54,71 (2010) *10 000 metrin juoksu: 31.12,93 (2015) *5 kilometrin tiejuoksu: 15.38 (2016) *10 kilometrin tiejuoksu: 31.25 (2008) *15 kilometrin tiejuoksu: 48.48 (2013) *Puolimaraton: 1.09.18 (2015) *Maeaton: 2.24.49 (2015) *3 000 metrin estejuoksu: 9.28,64 (2009) ;Sisäradat *1 500 metrin juoksu: 4.10,65 (2011) *3 000 metrin juoksu: 8.44,22 (2011) *Kahden mailin juoksu: 9.47,99 (2010) == Lähteet == Luokka:Portugalilaiset keskimatkojen juoksijat Luokka:Portugalilaiset kestävyysjuoksijat Luokka:Dopingrikkomuksesta tuomitut portugalilaiset Luokka:Dopingrikkomuksesta tuomitut yleisurheilijat Luokka:Vuonna 1985 syntyneet Luokka:Elävät henkilöt
Thomas Hylkema

thumb|250px|Thomas Hylkema Thomas Hylkema (s. 20. elokuuta 1988 Alankomaat) on hollantilainen moottoriurheilija. Hänen veljensä Bart Hylkema on myös moottoriurheilija. Hylkema aloitti uransa karting-sarjoissa. Vuonna 2007 hän kilpaili Formula BMW ADAC -sarjassa sijoittuen sijalle 20. Vuonna 2008 Hylkema kilpaili Formula Renault UK-sarjassa ollen 17:s. Hylkema jatkoi sarjassa seuraavana vuonna ollen 16:s. Vuonna 2010 Hylkema sijoittui sarjan 14:nneksi. Vuonna 2011 Hylkema kilpaili GP3-sarjassa Tech 1 Racing -tallissa korvaten Andrea Caldarellin Valencian kilpailusta lähtien. Hän ei saavuttanut pisteitä parhaana tuloksenaan 14. sija. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2011 Tech 1 Racing TUR FEA TUR SPR ESP FEA ESP SPR EUR FEA Kesk. EUR SPR Kesk. GBR FEA 20 GBR SPR 21 GER FEA 18 GER SPR 24† HUN FEA 27 HUN SPR Kesk. BEL FEA 22 BEL SPR 21 ITA FEA 14 ITA SPR Kesk. 0 34. Luokka:Alankomaalaiset autourheilijat Luokka:GP3-kuljettajat Luokka:Vuonna 1988 syntyneet Luokka:Elävät henkilöt
Diana Saqib

Diana Saqib (s. noin 1981 Afganistan) on afganistanilainen elokuvaajaa.Jan Blomgren, ”Talibanernas tryck ökar”, Svenska Dagbladet 7.12.2009, viitattu 12.7.21011 Saqib on ollut lapsuutensa ja nuoruutensa maanpaossa Iranissa, jossa hän opiskeli dokumenttielokuvien tekijäksi. Hän on keskittynyt erityisesti afganistanilaisten naisten elämän kuvaamiseen. Ensimmäisessä dokumenttielokuvassaan Twenty Five Per Cent hän kuvaa kuutta naisparlamentaarikkoa. Elokuvaa on esitty maailmalla elokuvajuhlilla. Toinen elokuva kertoo afganistanilaisesta naisurheilijasta. Alkuperäinen päähenkilö haki harjoitusleirin aikana Italiasta turvapaikaa, joten hän joutui etsimään uuden. Kolmas elokuva kertoo mielenosoituksista 15. huhtikuuta 2009. Mielenosoitus oli poikkeuksellinen, sillä uskonnollisia johtajia kohtaan eivät naiset olleet sitä ennen osoittaneet mieltää, ja se on myös ankarasti kiellettyä.Jesper Huor, I väntan på talibanerna, sivu 178 Hänen sisarensa on parlamentin jäsen Sabrina Saqeb.Notiser, Utrikesdepartementet, viitattu 12.7.2011 ==Filmografia== *Twenty Five Per Cent, 2009 ==Lähteet== Luokka:Afganistanilaiset henkilöt Luokka:Dokumentaristit Luokka:1980-luvulla syntyneet Luokka:Elävät henkilöt
Help Is on the Way

Help Is on the Way on punk rock-yhtye Rise Againstin vuonna 2011 julkaisema single. Se on yhtyeen kuudennen albumin, Endgamen, ensimmäinen single. == Listasijoitukset == Lista (2011) Korkein sijoitus Kanada (Canadian Hot 100) 45 UK Rock (The Official Charts Company)http://www.theofficialcharts.com/archive-chart/_/10/2011-02-05/ 19 US Billboard Hot 100 89 US Rock Songs (Billboard)"Help Is on the Way - Rise Against" Billboard. Prometheus Global Media. Viitattu 12.7.2011. 2 US Alternative Songs (Billboard) 2 US Heatseekers Songs (Billboard) 9 == Lähteet == == Aiheesta muualla == * Help Is on the Way -musiikkivideo YouTube (VEVO) Luokka:Vuoden 2011 kappaleet Luokka:Rise Againstin kappaleet
Giulio Tremonti

Giulio Tremonti (s. 18. elokuuta 1947 Sondrio, Italia) on italialainen poliitikko. Hän toimi Italian valtiovarainministerinä Silvio Berlusconin hallituksissa vuosina 2008–2011, 2005–2006, 2001–2004 sekä 1994–1995. Koulutukseltaan Tremonti on lakimies ja taloustieteilijä. Siviiliammatiltaan Tremonti on oikeustieteen professori Pavian yliopistossa. Tällä hetkellä hän työskentelee Aspen-instituutissa ja kirjoittaa kolumneja Corriere della Sera -lehteen. Luokka:Italialaiset poliitikot Luokka:Vuonna 1947 syntyneet Luokka:Elävät henkilöt
KK Budućnost Podgorica

KK Budućnost on montenegrolainen koripalloseura Podgoricasta. == Historia == Seura perustettiin vuonna 1949. Vuonna 1951 Budućnost voitti kaupunkien välisen sarjan Herceg Novissa. Joukkue juhli ensimmäistä Montenegron mestaruutta vuonna 1958, jonka johdosta seura pääsi karsimaan pääsystä Jugoslavian pääsarjaan. Karsintaottelut peruutettiin kuitenkin Jugoslavian koripalloliiton päätöksellä ja Zastava Kragujevac pääsi suoraan pääsarjaan. Myös vuosina 1960, 1961 ja 1969 Budućnost voitti Montenegron mestaruuden. 1970-luvun alussa Montenegron mestaruudesta pelattiin yhtenäisessä sarjassa, eikä sarjaa jaettu alueiden kesken. Budućnost juhli jälleen Montenegron mestaruutta vuosina 1970 ja 1971, sekä nousi Jugoslavian toiselle sarjatasolle yhdeksi kaudeksi (1971–1972). Vuosina 1973–1974 seura voitti jälleen Montenegron mestaruuden ja nousi Jugoslavian toiselle sarjatasolle kaudeksi 1974–1975. Kaudella 1979–1980 joukkue oli toisen sarjatason ensimmäinen ja nousi suoraan pääsarjaan. Samalla seuran kotiareena, Morača Sports Center, avattiin. Jugoslavian pääsarjassa Budućnost pelasi vuodet 1980–1988. Takaisin korkeimmalle sarjatasolle joukkue onnistui nousemaan kaudeksi 1990–1991. Seuran menestyksekkäimmät vuodet sijoittuvat 2000-luvun vaihteeseen, jolloin joukkue voitti kolme kertaa perättäin Jugoslavian mestaruuden. Kaudella 2000–2001 Budućnost pääsi Euroliigassa kuudentoista parhaan joukkoon. Vuodesta 2006 lähtien seura on pelannut Montenegron liigassa, jossa se on voittanut mestaruuden vuosina 2007–2012. == Lähteet == == Aiheesta muualla == *Virallinen kotisivu Luokka:Montenegrolaiset koripalloseurat Luokka:Podgorican urheilu Luokka:Vuonna 1949 perustetut urheiluseurat
Set Fire to the Rain

"Set Fire to the Rain" on brittiläisen laulaja-lauluntekijä Adelen kappale ja 4. huhtikuuta 2011 julkaistu single hänen toiselta studioalbumiltaan 21. Laulun ovat tehneet Adele ja Fraser T. Smith, ja sen on tuottanut Smith. ==Listasijoitukset== Lista Korkein sijoitus Alankomaat 1 Australia 11 Belgia (Flanderi) 1 Belgia (Vallonia) 1 Italia 3 Itävalta 5 Kanada 2 Norja 4 Ranska 9 Ruotsi 13 Suomi 2 Sveitsi 4 Tanska 5 Uusi-Seelanti 8 Yhdysvallat 1 == Lähteet == Luokka:Vuoden 2011 kappaleet Luokka:Adelen kappaleet Luokka:Billboard Hot 100 -listan ykköset
Gary Honey

Gary Ronald Honey (s. 26. heinäkuuta 1959 Melbourne) on australialainen yleisurheilija, joka kilpaili kansainvälisellä tasolla vuosina 1979–1990. Hänen päälajinsa oli pituushyppy, jonka lisäksi hän osallistui arvokilpailuissa kolmiloikkaan ja viestijuoksuihin. Honey sijoittui maailmancupin 1979 pituushypyssä viidenneksi. Moskovan olympialaisissa 1980 hän karsiutui saman lajin loppukilpailusta. Vuoden 1981 maailmancupissa hän oli toinen tuloksella 811 cm. Brisbanen Kansainyhteisön kisoissa 1982 hän voitti pituushypyssä kultaa tuloksella 813. Helsingin MM-kilpailuissa 1983 hän oli samassa lajissa kuudes. Honey sai Los Angelesin olympialaisissa 1984 hopeaa pituushypyssä tuloksella 824. Maailmancupissa 1985 hän sijoittui neljänneksi. Edinburghin Kansainyhteisön kisoissa 1986 hän voitti kultaa pituushypyssä tuloksella 808 ja oli neljäs kolmiloikassa. Aucklandin Kansainyhteisön kisoissa 1990 hän sijoittui pituushypyssä kymmenenneksi. Honey voitti Australian-mestaruuden pituushypyssä kaudella 1978–1979 sekä yhdeksän kertaa peräkkäin kaudesta 1980–1981 kauteen 1988–1989. Hän hyppäsi ennätyksensä 827 cm Budapestissa 20. elokuuta 1984 . == Lähteet == Luokka:Australialaiset pituushyppääjät Luokka:Australialaiset kolmiloikkaajat Luokka:Australialaiset pikajuoksijat Luokka:Australialaiset olympiamitalistit Luokka:Vuonna 1959 syntyneet Luokka:Elävät henkilöt
Rooman piiritys

Rooman kaupunki on piiritetty useaan kertaan historiansa aikana: *Rooman ryöstö (410), visigootit piirittävät ja ryöstävät Rooman *Rooman piiritys (537–538), gootit piirittävät kuninkaansa Vitigesin johdolla Rooman *Rooman piiritys (546), goottien kuningas Totila valtaa ja ryöstää Rooman *Rooman piiritys (549–550), Totila valtaa Rooman toistamiseen *Rooman piiritys (756), lombardien prinssi Aistulf piirittää Rooman *Rooman piiritys (1849), Ranskan joukot piirittävät ja valtaavat Rooman kukistaen Rooman tasavallan *Rooman valtaus, italialaiset valtaavat Rooman syyskuussa 1870 == Katso myös == *Rooman ryöstö
Maicel Malone-Wallace

Maicel Malone-Wallace (s. 12. kesäkuuta 1969 Indianapolis) on yhdysvaltalainen entinen yleisurheilija ja olympiavoittaja, joka kilpaili pikajuoksussa. Malone-Wallace oli voittamassa kultaa maansa 4 × 100 metrin viestijoukkueessa alle 20-vuotiaiden MM-kilpailuissa 1986 ja sai samoista kisoista hopeaa 4 × 400 metrillä vuonna 1988, jonka lisäksi hän voitti 400 metriltä hopeaa vuonna 1988 ja 100 metriltä pronssia Ateenassa 1986. Hän voitti vuonna 1991 kultaa Pan-Amerikan kisoissa 4 × 400 metrillä ja universiadeissa sekä 400 metrin henkilökohtaisella matkalla, jolla hän juoksi tuloksen 50,65 sekuntia ja jätti toiseksi sijoittuneen Alankomaiden Gertha Trompin yli sekunnin päähän että viestissä. Malone-Wallace sai kolmannen kultamitalinsa universiadeista vuonna 1993, jolloin hän juoksi maansa 4 × 400 metrin viestijoukkueessa. Malone- Wallacesta tuli maailmanmestari Stuttgartissa 1993, jossa Yhdysvallat voitti pitkän viestin. Hän oli voittamassa matkalta myös olympiakultaa Atlantan kisoissa 1996, joissa hän juoksi myös henkilökohtaisella matkalla, jolla hän pääsi välieriin asti. Malone-Wallace sai 4 × 400 metriltä vielä MM-hopeaa vuosina 1997 ja 1999. == Ennätykset == Lähde: IAAF * 400 m: 50,05 s (1994) * 100 m: 11,47 (1991) * 200 m: 22,80 (1995) == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1969 syntyneet Luokka:Elävät henkilöt
Rooman piiritys (537–538)

Rooman piiritys käytiin vuosina 537–538 Rooman kaupunkia hallinneiden Itä- Rooman joukkojen ja sitä piirittäneiden ostrogoottien välillä. Piiritys kesti yli vuoden, helmi–maaliskuusta 537 maaliskuuhun 538, ja sen aikana roomalaisten joukkojen komentaja, sotapäällikkö Belisarius torjui goottien kuninkaan Vitigesin johtamien joukkojen hyökkäykset. Gootit perääntyivät, kun toinen roomalaisarmeija oli vallannut Ariminumin (nykyinen Rimini) ja uhkasi goottivaltakunnan pääkaupunkia Ravennaa. == Lähteet == * * * * Luokka:530-luku Luokka:Piiritykset Luokka:Bysantin taistelut Piiritys
Werfel

Werfel on muun muassa seuraavien henkilöiden sukunimi: * Alma Mahler-Werfel (o.s. Schindler, 1879–1964), itävaltalainen säveltäjä ja taiteilija * Franz Werfel (1890–1945), itävaltalais-böömiläinen kirjailija
André Castanet

André Castanet oli ranskalainen yleisurheilija ja olympiamitalisti, joka kilpaili kestävyysjuoksussa. Hän edusti seuratasolla SA Montrougea. Castanet osallistui olympialaisiin kerran, Pariisissa 1900. Hän juoksi tuolloin 5 000 metrin joukkuekilpailussa, jossa Ranska oli toinen hävittyään ainoalle kilpailijalleen brittiläiselle amatööriurheiluliiton joukkueelle, jonka mukana oli australialainen Stanley Rowley. Ranska hävisi kilpailun kolmella sijoituspisteellä pistein 26-29. == Lähteet == Luokka:Ranskalaiset kestävyysjuoksijat Luokka:Ranskalaiset olympiamitalistit Luokka:Kuolinvuosi tuntematon Luokka:1800-luvulla syntyneet
Iso kiltti jätti (vuoden 1989 elokuva)

Iso kiltti jätti (The BFG) on vuonna 1989 tehty animaatiofantasiaelokuva, jonka on ohjannut Brian Cosgrove John Hambleyn käsikirjoituksesta. Elokuva perustuu brittiläisen Roald Dahlin samannimiseen lastenkirjaan. Suomessa Yle esitti sen televisiossa vuonna 1992. ==Juoni== Nuori orpotyttö Sophie herää eräänä yönä orpokodissa outoon ääneen, joka kuuluu ulkoa. Hän pelästyy nähdessään valtavan kokoisen viittamiehen kurkistelemassa toisten talojen ikkunoista sisään. Jättiläinen huomaa Sophien ja kaappaa hänet ja pakenee tyttö mukanaan jättiläisten maahan, jottei tämä paljastaisi muille ihmisille jättiläisten olemassaolosta. Sophien onneksi jättiläinen osoittautuu ystävälliseksi ja tämä esittäytyy nimellä IKJ, joka on lyhennys "Isosta Kiltistä Jätistä". IKJ:n työ on kerätä unimaailmassa kauniita unia ja ihmisten maailmassa levittää niitä nukkuvien ihmisten ajatuksiin. Sekä Sophien että myös IKJ:n harmiksi jättiläisten maa pitää sisällään erittäin pahoja jättiläisiä, jotka tulevat vain ihmisten maailmaan saalistaakseen nukkuvia lapsia herkkupaloiksi. He päättävät nujertaa jättiläiset, joten Sophien ja IKJ:n on korkea aika paljastaa Englannin kuningattarelle kuin myös muille ihmisille totuus jättien olemassaolosta ja saada kuningatar auttamaan heitä vangitsemaan pahat jätit. ==Äänirooleissa== ==Lähteet== Luokka:Vuoden 1989 brittiläiset elokuvat Luokka:Brittiläiset animaatioelokuvat Luokka:Brittiläiset lastenelokuvat Luokka:Fantasiaelokuvat Luokka:Roald Dahlin teoksiin perustuvat elokuvat
Musta Saara

Pyhä Saara, myös Musta Saara tai Saara Egyptiläinen, oli legendan mukaan Maria Magdalenan, Klooppaan vaimon Marian sekä Marian, apostolien Jaakobin ja Johanneksen äidin palvelija, joka matkusti heidän kanssaan Palestiinasta nykyisen Ranskan Camargueen, jossa hän nousi maihin nykyisen Saintes-Maries- de-la-Merin kaupungin luona. Hänestä ei ole mitään historiallista tietoa, ainoastaan legendoja. Hän on tullut tunnetuksi romanien suojeluspyhimyksenä, ja hänet tunnetaan myös sanskriitinkielisellä nimellä Sara-la-Kali, Suomen romanien keskuudessa myös nimellä Kurki Saara.http://www.ortodoksi.net/index.php/Musta_Saara Ortodoksi.net 12072011 ==Lähteet== Luokka:Romanitaustaiset henkilöt Luokka:Ranskalaiset pyhimykset Luokka:Syntymävuosi tuntematon Luokka:Kuolinvuosi tuntematon
Joe Greene (yleisurheilija)

Joseph Tilford Lee ”Joe” Greene (s. 17. helmikuuta 1967 Wright-Patterson Air Force Base, Ohio) on yhdysvaltalainen pituushyppääjä, joka saavutti useita arvokisamitaleja 1990-luvulla. Greene sai Barcelonan olympialaisissa 1992 pronssia tuloksella 834 cm. Seuraavana vuonna hän oli Toronton sisäratojen MM- kilpailuissa toinen hypättyään 813, mutta karsiutui loppukilpailusta Stuttgartin MM-kilpailuissa. Barcelonan MM-hallikilpailuissa 1995 hän sijoittui neljänneksi. Greene saavutti olympiapronssia Atlantassa 1996 tuloksella 824. Pariisin sisäratojen MM-kilpailuissa 1997 hän oli niin ikään kolmas halliennätyksellään 841. Saman vuoden Ateenan MM-kilpailuissa hän karsiutui loppukilpailusta. Greene voitti pituushypyn Yhdysvaltojen- mestaruuden ulkoradoilla 1997 ja sisäradoilla 1995. Hän hyppäsi ennätyksensä 848 São Paulossa 14. toukokuuta 1995. Kolmiloikkaa hän hyppäsi parhaimmillaan 16,32 New Yorkissa 22. toukokuuta 1994. == Lähteet == Luokka:Yhdysvaltalaiset pituushyppääjät Luokka:Yhdysvaltalaiset olympiamitalistit Luokka:Vuonna 1967 syntyneet Luokka:Elävät henkilöt
Petri Karisma

Petri Karisma on Vapaa-ajattelijain liiton entinen puheenjohtaja. Hänet valittiin tehtävään vuonna 2011 ja uudelleen 2014. Karisma erosi puheenjohtajan tehtävästä lokakuussa 2016http://www.valomerkki.fi/uutiset/vapaa-ajattelijain-liiton-puheenjohtaja- petri. Hän on toiminut myös liiton tiedottajana. Karisma on toinen vuonna 2003 avatun Eroakirkosta.fi-verkkopalvelun perustajista. ja toiminut sen tiedottajana koko palvelun olemassaolon ajan. Sivuston kautta kirkosta on eronnut kymmenessä vuodessa 408 000 kirkon jäsentä. Karisma toimi Tampereen vapaa-ajattelijoiden puheenjohtajana vuodet 2006-2015 ja ennen tätä varapuheenjohtajana. Vuonna 2008 Karisma pyrki vihreiden listoilta Tampereen kaupunginvaltuustoon. Vuonna 2015 Karisma oli ehdolla eduskuntavaaleissa SDP:n listoilla. Koulutukseltaan Karisma on diplomi-insinööri ja työskentelee koneistuksen opettajana ammattikoulussa. Hän on ajanut elämänkatsomustiedon opetusta kouluissa vaihtoehtona uskonnonopetukselle. Kirkko ja kaupunki -lehti ”juksasi” lukijoitaan aprillipäivänä 2014 uutisoimalla Petri Karisman johdattelevan sanankuulijoita esirukoukseen Kallion kirkossa. == Lähteet == == Aiheesta muualla == * Petri Karisman verkkosivut * Johannes Ijäs: Uusi vapaa- ajattelijoiden puheenjohtaja: Liiton oltava kirkkojen vahtikoira Kotimaa24.fi. 11.7.2011. * Vapaa-ajattelijat Seinäjoella: Uskontosymbolit pois kouluista. Seinäjoen sanomat 14.3.2012. * Puheenjohtajaehdokkaat esittelyssä: Petri Karisma Vapaa Ajattelija 3/2011. Sivu 10. Luokka:Ateismiaktivistit Luokka:Suomalaiset järjestöjohtajat Luokka:Syntymävuosi puuttuu Luokka:Elävät henkilöt
Hänen kuninkaallinen korkeutensa

Hänen kuninkaallinen korkeutensa () on Danielle Steelin 2006 julkaistu romaani. Teos on ilmestys suomeksi Hilkka Pekkasen suomentamana, WSOYn kustantamana 2009. == Lähteet == == Aiheesta muualla == * * Ote romaanista. Luokka:Yhdysvaltalaiset romaanit Luokka:Vuoden 2006 kirjat Luokka:Rakkausromaanit
STS-51-J

STS-51-J oli Nasan 21. avaruussukkulalento ja avaruussukkula Atlantiksen ensilento. Atlantis laukaistiin Kennedyn avaruuskeskuksesta 3. lokakuuta 1985 nelipäiväiselle lennolle. Lento kuljetti Yhdysvaltain puolustusministeriön salaisen hyötykuorman. Lento oli toinen kokonaan puolustusministeriölle omistettu sukkulalento STS-51-C:n jälkeen. Vaikka hyötykuorma oli salainen, niin raportoitiin kahden sotilaallisen tietoliikennesatelliitin (USA-11http://nssdc.gsfc.nasa.gov/nmc/spacecraftDisplay.do?id=1985-092B ja USA-12) laukaisu sukkulan rahtiruumasta. Satelliitit laukaistiin kiertoradalle satelliittiin kiinnitetyn Boeingin Inertial Upper Stagen (IUS) avulla. IUS on kaksivaiheinen kiinteän polttoaineen boosterraketti, massa 14 742 kghttp://www.fas.org/spp/military/program/launch/ius.htm. Kummankin satelliitin massa oli 2 613 kghttp://www.astronautix.com/craft/dscsiii.htm. Satelliitit olivat osa Yhdysvaltain puolustusministeriön sotilaallisten tietoliikenesatelliittien DSCS-III -järjestelmää (Defense Satellite Communications System). ==Miehistö== Asema Astronautti Komentaja Karol J. Bobko 3\. avaruuslento Karol J. Bobko 3\. avaruuslento Pilotti Ronald J. Grabe 1\. avaruuslento Ronald J. Grabe 1\. avaruuslento Tehtäväspesialisti 1 David C. Hilmers 1\. avaruuslento David C. Hilmers 1\. avaruuslento Tehtäväspesialisti 2 Robert L. Stewart 2\. avaruuslento Robert L. Stewart 2\. avaruuslento Hyötykuorma-asiantuntija William A. Pailes 1\. avaruuslento William A. Pailes 1\. avaruuslento ==Media== Tiedosto:STS51J First Flight of Atlantis.jpg|Atlantiksen ensilaukaisu Tiedosto:DSCS-III STS-51-J.jpg|DSCS-III satelliitit Atlantiksen rahtiruumassa Tiedosto:STS51J Atlantis Landing.jpg|Atlantis laskeutuu Edwardsin lentotukikohtaan ==Lähteet== ==Aiheesta muualla== * Lennon yhteenveto Nasan sivulla STS-051-J Luokka:Vuoden 1985 avaruustoiminta
3552 Don Quixote

3552 Don Quixote on Maan lähelle tuleva pikkuplaneetta, joka kuuluu Amor- asteroideihin. Don Quixoten löysi P. Wild vuonna 1983. Pikkuplaneetta sai nimensä Miguel de Cervantesin Don Quijote -romaanin sankarin mukaan. Ennen nimeämistään tämä asteroidi tunnettiin väliaikaisella tunnuksella 1983 SA. Don Quixote kiertää Aurinkoa hyvin eksentrisellä radalla, jonka inklinaatio on hyvin suuri (noin 30,97°). Tämä pikkuplaneetta on todennäköisesti loppuunpalanut komeetta. ==Lähteet== *JPL Small-Body Database Browser: 3552 Don Quixote (1983 SA) * *Numbered minor planets *What the physical properties of near-Earth asteroids tell us about sources of their origin? Luokka:Amor- asteroidit
Aave (Danielle Steelin romaani)

Aave () on Danielle Steelin kirjoittama, vuonna 1997 ilmestynyt romaani. Teos ilmestyi suomeksi 1999 Kaisa Luntisen kääntämänä ja WSOY:n kustantamana. == Lähteet == == Aiheesta muualla == * The Ghost Written by Danielle Steel. Kirjan synopsis. Luokka:Yhdysvaltalaiset romaanit Luokka:Rakkausromaanit Luokka:Vuoden 1997 kirjat